
A szaporodásbiológiai mutatók és az elhúzódó laktáció kapcsolatának vizsgálata holstein-fríz állományban

A tejtermelés legfontosabb célja a gazdaságos termelés fenntartása, ennek egyik módja a nagy
termelésű teheneket minél tovább termelésben tartása, a hasznos élettartam növelése. Az utóbbi
pár évtizedben közel duplájára nőtt a holstein-fríz tehenek évi átlagos tejtermelése, azonban ez
gyengébb szaporodásbiológiai mutatókat vont maga után, így gyakran a jó tejtermelő
képességgel rendelkező teheneket selejtezik ki.
Vizsgálatomat során 81 egyed reprodukciós és laktációs eredményeit vizsgáltam meg. A
vizsgálatomhoz kiválasztott egyedek kiemelkedő termeléssel rendelkeznek, ezeknek az
állatoknak a selejtezése különösen nagy veszteség lenne a telep számára.
A vizsgált tehenek kiválasztásának egyik szempontja az volt, hogy egyik laktációjuk folyamán
extrém hosszúságúnak nevezhető két ellés közötti idővel rendelkezzenek. A vizsgált 81 egyedet
négy csoportba osztottam. Az 1. csoportba 2.-3. laktációjukban elhúzódó laktációjú teheneket,
a 2. csoportba az első laktációjukban elhúzódó laktációjú tehenek, A 3. csoportba a 3.-4.
laktációjukban elhúzódó laktációjú tehenek soroltam. A negyedik csoport a kontroll csoport.
Mindegyik csoportnál két egymást követő laktációt vizsgáltam.
Az elhúzódó laktációs paraméterek értékelése során szignifikáns eltérést tapasztaltunk az
elhúzódó laktációk és a kontroll laktáció között a szervizperiódus, a két ellés között eltelt idő
és a tejelő napok száma tekintetében. A 305 napra korrigált termelés és a teljes laktáció alatt
leadott tejmennyiség vizsgálata során azt tapasztaltuk, hogy az elhúzódó laktációk során
lényegesen magasabb volt a tehenek termelése.
Az elhúzódó laktációk és az elhúzódó laktációt követő laktációk összehasonlítása során
statisztikailag igazolható eltérést kaptunk a szervizperiódus és az első termékenyítésig eltelt idő
vizsgálata során az 1. csoport két vizsgált laktációja és a 2. csoport két vizsgált laktációja között.
Az elhúzódó laktációt követő laktációban a tejelő napok száma optimálisnak tekinthető volt.
A kapott eredmények alapján arra a következtetésre jutottam, hogy a kimagasló termeléssel
rendelkező tehenek egy elhúzódó laktációt követően is tudnak megfelelő termelési mutatókat
produkálni, ezenkívül ezek a csúcslaktációs tehenek megfelelő reprodukciós mutatókat tudnak
nyújtani az elhúzódó laktációt követő laktáció során. Ezek alapján azt a konklúziót vontam le,
hogy a magas genetikai értékű teheneket érdemes egy elhúzódó laktáció esetén is termelésben
tartani.



